ງານສະແດງດອກກ້ວຍໄມ້ ທີ່ວໍຊິງຕັນ ມີກ້ວຍໄມ້ຈາກລາວ ນໍາ (​ເບິ່ງ​ສະໄລດ໌ກັບວີ​ດີ​ໂອ​ລາວ/ອັງກິດ)
ກ້ວຍໄມ້​ຫລາຍ​ຮ້ອຍ​ຕົ້ນ ທັງ​ຊະນິດ​ທີ່​ຫາ​ຍາກ ​ແລະທີ່​ມີ​ຢູ່​ທົ່ວ​ໄປ ​ຖືກ​ນໍາ​ມາສະ​ແດງ​ທີ່​ເມືອງ​ຫລວງຂອງ​ສະຫະລັດ ຮວມທັງຈາກປະເທດລາວ
ເວລານີ້ ກໍາລັງມີການວາງຈັດສະແດງກ້ວຍໄມ້ ຫລາຍຮ້ອຍຕົ້ນຈາກທົ່ວໂລກ ຢູ່ທີ່ສວນພຶກ ສາຊາດຂອງສະຫະລັດ ໃນນະຄອນຫລວງວໍຊິງຕັນ ເທດສະການສະແດງກ້ວຍໄມ້ຂອງປີນີ້ ແມ່ນອຸທິດໃຫ້ແກ່ວາລະຄົບຮອບນຶ່ງຮ້ອຍປີຂອງ ຂອງຂວັນຕົ້ນດອກຊາກູລະ ທີ່ຍີ່ປຸ່ນໄດ້ມອບໃຫ້ວໍຊິງຕັນດີຊີ ຜູ້ສື່ຂ່າວວີໂອເອ Zulima Palacio ໄດ້ໄປຊົມດອກກ້ວຍໄມ້ເຫລົ່າ ນີ້ຢ່າງໃກ້ຊິດ ໃນງານເທດສະການດັ່ງກ່າວ ຊຶ່ງທອງປານຈະນໍາມາເລົ່າສູ່ທ່ານຟັງ ກ້ວຍຫລາຍຮ້ອຍຕົ້ນ ທັງຊະນິດທີ່ຫາຍາກແລະຊະນິດທີ່ມີຢູ່ທົ່ວໄປ ຖືກນໍາມາສະແດງທີ່ ເມືອງຫລວງຂອງສະຫະລັດ ເພື່ອເປັນການສະດຸດີປະເທດຍີ່ປຸ່ນ ແລະວາງແນວທາງສໍາ ລັບງານບຸນດອກຊາກູລະບານ ຫລື Cherry Blossom Festival ທີ່ຈະມາເຖິງນີ້ ຊຶ່ງປີ ນີ້ແມ່ນເປັນການສະເຫລີມສະຫລອງວັນຄົບຮອບນຶ່ງຮ້ອຍປີຂອງ ຂອງຂວັນຕົ້ນຊາກູລະ ທີ່ຍີ່ປຸ່ນໄດ້ມອບ ໃຫ້ສະຫະລັດ Holly Shimizu ຜູ້ອໍານວຍການສວນ ພຶກສາຊາດ ກ່າວວ່າ ການຕົກແຕ່ງສວນ ແບບຍີ່ປຸ່ນຂອງປີນີ້ ແມ່ນຄວາມພະຍາ ຍາມເພື່ອຜະສົມຜະສານຄວາມງົດງາມ ຂອງສວນຍີ່ປຸ່ນ ເຂົ້າກັບຄວາມງາມຂອງ ດອກກ້ວຍໄມ້ ນາງ Shimizu ເວົ້າວ່າ ງານເທດສະການກ້ວຍໄມ້ຄັ້ງນີ້ໄດ້ນໍາເອົາດອກກ້ວຍໄມ້ຊະນິດຕ່າງໆທີ່ເກີດ ຢູ່ໃນທົ່ວໂລກ ມາສະແດງ ກ້ວຍໄມ້ເຫລົ່ານັ້ນໄດ້ຖືກນໍາມາປູກໄວ້ຢູ່ໃນເຮືອນຂຽວ ຫ່າງຈາກນີ້ໄປບໍ່ເທົ່າໃດ ກິໂລແມດ ບ່ອນທີ່ຕ້ອງມີການປັບອຸນຫະພູມໃຫ້ພໍດີ ເພື່ອກ້ວຍໄມ້ຈະໄດ້ອອກດອກທັນງານ ສະແດງ ນາງ Shimizu ເວົ້າອີກວ່າ Nick Nelson ສະຖາປະນິກ ຕົບແຕ່ງສວນພືດສາຊາດແຫ່ງ ນີ້ ໄດ້ໃຊ້ເວລານຶ່ງປີເຄິ່ງອອກ ແບບງານເທດສະການກ້ວຍໄມ້ ນີ້ ລາວເວົ້າວ່າ ເຖິງແມ່ນຈະມີບັນຫາທ້າທາຍດັ່ງກ່າວກໍຕາມ ສະຖາປະນິກ Nelson ກໍສາມາດສ້າງສັນ ສວນແບບປະເພນີຍີ່ປຸ່ນນັ້ນ ຂຶ້ນມາຈົນສໍາເລັດ ຊຶ່ງຄວາມລຽບໆງ່າຍໆຂອງສວນ ແມ່ນ ເປັນອະພິນັນທະນາການໃຫ້ແກ່ກ້ວຍໄມ້ທີ່ງາມສະຫງ່າ ທີ່ວາງສະແດງຢູ່ໃນສວນນັ້ນເອງ ເທດສະການວາງສະແດງກ້ວຍໄມ້ ພາຍໃຫ້ຫົວຂໍ້ “ຄວາມເລັ້ນລັບຂອງກ້ວຍໄມ້ ກໍຄືໄຊ ຊະນະຂອງທໍາມະຊາດ” ຈະດໍາເນີນໄປຈົນເຖິງເດືອນເມສາໜ້ານີ້ ດັ່ງນັ້ນ ທ່ານໃດທີ່ຈະ ມາຢ້ຽມຢາມວໍຊິງຕັນດີຊີ ເພື່ອຊົມງານບຸນດອກຊາກູລະບານແລ້ວ ກໍຍັງຈະມີໂອກາດ ໄດ້ຊຶ່ນຊົມກັບກ້ວຍໄມ້ອັນສະງ່າງາມ ທີ່ວາງສະແດງຢູ່ສວນພຶກສາຊາດຂອງສະຫະລັດ ໃກ້ໆກັບຕຶກລັດຖະສະພາ ແລະສະຖານີວິທະຍຸສຽງອາເມຣິກາ ຫລືວີໂອເອ ນີ້ນໍາ